b'\n_START_ARTICLE_\nOlympique Lyonnais\n_START_PARAGRAPH_\nOlympique Lyonnais ali preprosto Lyon je francoski nogometni klub iz mesta Lyon. Ustanovljen je bil leta 1899 pod imenom Lyon Olympique Universitaire, a mnogi navija\xc4\x8di in \xc5\xa1portni zgodovinarji trdijo, da je bil ustanovljen leta 1950. Klub trenutno igra v 1. francoski ligi._NEWLINE_Najbolj\xc5\xa1e obdobje Lyona se je za\xc4\x8delo leta 2002, ko je prvi\xc4\x8d postal francoski prvak. Zatem pa je bil prvak \xc5\xa1e \xc5\xa1estkrat zapored. Osvojil pa je tudi 4 francoske pokale in 2 naslova prvaka 2. francoske lige. V sezoni 2009/10 je v Ligi prvakov pri\xc5\xa1el do polfinala, kjer pa ga je s skupnim rezultatom 0-4 porazil FC Bayern M\xc3\xbcnchen._NEWLINE_Lyon je tudi eden od ustanoviteljev evropske nogometne zveze, hkrati pa je bil tudi \xc4\x8dlan organizacije G-14, ki je obstajala med letoma 2000 in 2008._NEWLINE_Lyonov doma\xc4\x8di stadion je Parc Olympique Lyonnais, ki sprejme 59.186 gledalcev. Barva dresov je bela z modrimi in rde\xc4\x8dimi vzorci. Vzdevek Lyonovih nogometa\xc5\xa1ev je Les Gones (otroci)._NEWLINE_Lyon pa je tudi eden bolj popularnih nogometnih klubov v Franciji. Raziskava iz leta 2009 je pokazala, da je 11% prebivalstva podpornikov Lyona. Enak dele\xc5\xbe pa predstavljajo tudi podporniki Paris Saint-Germaina. Ve\xc4\x8d podpornikov ima le Marseille.\n_START_SECTION_\nRivalstvo\n_START_PARAGRAPH_\nLyonov rival je Saint-\xc3\x89tienne. Dvoboj med tema dvema kluboma je znan kot Derby Rh\xc3\xb4ne-Alpes, ali preprosto Le Derby'